data.title: Barcelona aprova el canvi de nom de l'avinguda del Príncep d'Astúries
data.context: L'Ajuntament de Barcelona ha aprovat definitivament el canvi de denominació de l'avinguda del Príncep d'Astúries, que passarà a anomenar-se Riera de Cassoles. La modificació, amb la qual el consistori pretén 'desborbonitzar' la ciutat, no ha rebut cap al·legació. En un comunicat, l'equip de govern explica que el canvi de nom de l'avinguda del Príncep d'Astúries, impulsat per una iniciativa ciutadana, es farà efectiu en una festa el dia 24 de març. L'Ajuntament de Barcelona també farà oficial el dia 17 de març el canvi de denominació del carrer del Secretari Coloma, imposat durant el franquisme, per recuperar el de Pau Alsina –que ja tenia abans de la dictadura–, en homenatge d'un diputat obrer. El primer tinent de batlle de Barcelona, Gerardo Pisarello, ha dit: 'Amb el canvi de nom d'aquests dos carrers, Barcelona fa un pas més per eliminar l'empremta franquista i per desborbonitzar el nomenclàtor de la ciutat.' Aquests dos canvis han estat promoguts per entitats i plataformes veïnals, van ser aprovats pels districtes municipals, tenen l'informe favorable de la Ponència del Nomenclàtor –l'òrgan encarregat de la denominació dels carrers de Barcelona– i no han rebut cap al·legació. Pisarello ha subratllat que s'havien recuperat denominacions populars.
data.text: Riera de Cassoles
data.id: P_63_C_63_Q1
data.question: Com es dirà l'avinguda Príncep d'Astúries?
data.text: 'desborbonitzar' la ciutat
data.id: P_63_C_63_Q2
data.question: Què vol fer el consistori amb aquesta modificació?
data.text: una iniciativa ciutadana
data.id: P_63_C_63_Q3
data.question: Qui ha impulsat el canvi de nom de l'avinguda?